text: Nu er der frit valg - også når du er død
  15 januar 2018 kl. 14.44
  Både afdøde med og uden tro kan blive begravet på skovgravplads ved Horsens.
  Den nye private begravelsesplads, som mandag åbnede i Stensballeskov ved Horsens, er en mulighed til de mennesker, som ønsker en sidste hvileplads i naturen frem for på kirkegården.
  Det siger kultur- og kirkeminister Mette Bock (LA), som deltog i den officielle del af indvielsen. Der er omkring 12.000 begravelsespladser i skoven ved siden af Stensballegård Golfklub, og de er åbne for afdøde fra alle trosretninger.
  Mette Bock (LA), kirkeminster.: "Den nye private begravelsesplads er en mulighed til de mennesker, som ønsker en sidste hvileplads i naturen.<br /> "
  - På mange danske kirkegårde ligger der også mennesker, som i deres liv tilhørte andre trosretninger, og jeg tror, at denne plads vil tiltrække dem, men også ateister, siger ministeren. Hør hende i klippet øverst i artiklen.
  Horsens Kommune vil stå for den daglige drift af den private skovgravplads, og de skal referere til Kirkeministeriet om den.
  
  
  